CELEX: 32021D1083
Language: lv
Date: 2021-06-23 00:00:00
Title: Politikas un drošības komitejas Lēmums (KĀDP) 2021/1083 (2021. gada 23. jūnijs) par ES misijas spēku komandiera iecelšanu Eiropas Savienības militārajai misijai, lai palīdzētu Mali bruņoto spēku apmācībā (EUTM Mali), un ar ko atceļ Lēmumu (KĀDP) 2021/6 (EUTM Mali/1/2021)

2.7.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 235/12
               
            
         POLITIKAS UN DROŠĪBAS KOMITEJAS LĒMUMS (KĀDP) 2021/1083
         (2021. gada 23. jūnijs)
         par ES misijas spēku komandiera iecelšanu Eiropas Savienības militārajai misijai, lai palīdzētu Mali bruņoto spēku apmācībā (EUTM Mali), un ar ko atceļ Lēmumu (KĀDP) 2021/6 (EUTM Mali/1/2021)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. pantu,
         ņemot vērā Padomes Lēmumu 2013/34/KĀDP (2013. gada 17. janvāris) par Eiropas Savienības militāro misiju, lai palīdzētu Mali bruņoto spēku apmācībā (EUTM Mali) (1), un jo īpaši tā 5. pantu,
         tā kā:
         
                     (1)
                  
                  
                     Ievērojot Lēmuma 2013/34/KĀDP 5. panta 1. punktu, Padome pilnvaroja Politikas un drošības komiteju (PDK) pieņemt lēmumus par EUTM Mali politisko kontroli un stratēģisko vadību, tostarp lēmumus par nākamo ES misijas spēku komandieru iecelšanu amatā.
                  
               
                     (2)
                  
                  
                     PDK 2020. gada 15. decembrī pieņēma Lēmumu (KĀDP) 2021/6 (2), ar ko par EUTM Mali ES misijas spēku komandieri tika iecelts brigādes ģenerālis Fernando Luis GRACIA HERREIZ.
                  
               
                     (3)
                  
                  
                     Vācija 2021. gada 12. aprīlī ierosināja par ES misijas EUTM Mali spēku komandieri no 2021. gada 7. jūlija iecelt brigādes ģenerāli Jochen DEUER, kurš nomainītu brigādes ģenerāli Fernando Luis GRACIA HERREIZ.
                  
               
                     (4)
                  
                  
                     ES Militārā komiteja 2021. gada 12. maijā atbalstīja minēto priekšlikumu.
                  
               
                     (5)
                  
                  
                     Būtu jāpieņem lēmums par brigādes ģenerāļa Jochen DEUER iecelšanu ES misijas EUTM Mali spēku komandiera amatā no 2021. gada 7. jūlija.
                  
               
                     (6)
                  
                  
                     Lēmums (KĀDP) 2021/6 būtu jāatceļ.
                  
               
                     (7)
                  
                  
                     Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā. Tādēļ Dānija nepiedalās šā lēmuma pieņemšanā, un Dānijai tas nav saistošs un nav jāpiemēro,
                  
               IR PIEŅĒMUSI ŠO LĒMUMU.
         
            1. pants
            Ar šo brigādes ģenerālis Jochen DEUER no 2021. gada 7. jūlija tiek iecelts par ES misijas spēku komandieri Eiropas Savienības militārajai misijai, lai palīdzētu Mali bruņoto spēku apmācībā (EUTM Mali).
         
         
            2. pants
            Lēmums (KĀDP) 2021/6 tiek atcelts.
         
         
            3. pants
            Šis lēmums stājas spēkā 2021. gada 7. jūlijā.
         
         
            Briselē, 2021. gada 23. jūnijā
            
               
                  Politikas un drošības komitejas vārdā –
               
               
                  priekšsēdētāja
               
               S. FROM-EMMESBERGER
            
         
         
            (1)  OV L 14, 18.1.2013., 19. lpp.
         
         
            (2)  Politikas un drošības komitejas Lēmums (KĀDP) 2021/6 (2020. gada 15. decembris) par ES misijas spēku komandiera iecelšanu Eiropas Savienības militārajai misijai, lai palīdzētu Mali bruņoto spēku apmācībā (EUTM Mali), un ar ko atceļ Lēmumu (KĀDP) 2020/603 (EUTM Mali/2/2020) (OV L 4, 7.1.2021., 10. lpp.).